Jääkiekon MM-kisat ovat edenneet jännittävään vaiheeseen - Sisuradio | Sveriges Radio
Julkaistu söndag 15 maj 2016 kl 22.52
Kimmo Romanoff: "Suomella on mahdollisuus lohkovoittoon"
Patrik Laine johtaa MM-kisojen pistepörssiä sunnuntain Slovakia-ottelun jälkeen. Foto: Dmitri Lovetsky/AP Photo
Suomen Slovakia-voitto nosti joukkueen lohkonsa kärkeen ja Ruotsin voittolaukauskisavoitto Sveitsistä nosti Ruotsin Moskovan lohkon kakkoseksi.
Jääkiekon MM-kisojen viimeinen viikko alkaa maanantaina, ja osalla joukkueista on kaksi ottelua jäljellä, ennen kuin puolivälierät alkavat ensi torstaina. Ruotsilla ja Suomella otteluita on enää yksi.
Suomi Pietarin lohkon ykkösenä
Suomi johtaa nyt Pietarissa pelattavaa ryhmää ja Tsekki johtaa Moskovan ryhmää. Ruotsi nousi Moskovan lohkon kakkoseksi voitettuaa Sveitsin 3-2 myöhään sunnuntai-iltana.
Suomi ohitti Kanadan Pietarin lohkon kärjessä voitettuaan Slovakian kirkkaasti 5-0.
Sisuradion jääkiekkoasiantuntija Kimmo Romanoff toteaa, että Suomella on vielä mahdollisuus jopa lohkovoittoon, mikäli se voittaa Kanadan tiistai-iltana. Ruotsilla on vähän sama tilanne, sillä pieni mahdollisuus lohkovoittoon on, mikäli joukkue lyö Venäjän lohkonsa päätösottelussa tiistaina.